ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Δεκεμβρίου 1994 για την έγκριση του επιχειρησιακού προγράμματος που έχει υποβληθεί από τη Φινλανδία σχετικά με τον έλεγχο της σαλμονέλας για ορισμένα ζωντανά ζώα και ζωικά προϊόντα (94/968/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/432/ΕΟΚ του Συμβουλίου της 26ης Ιουνίου 1964 σχετικά με προβλήματα υγειονομικού ελέγχου επί θεμάτων ενδοκοινοτικών συναλλαγών ζώων του βοείου και χοιρείου είδους (1) όπως έχει τροποποιηθεί από την πράξη περί των όρων προσχωρήσεως του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των συνθηκών επί των οποίων βασίζεται η Ένωση, παράρτημα Ι, V, Ε, πρώτο μέρος, κεφάλαιο 2, Α, σημείο 1 στοιχείο η), και ιδίως το άρθρο 10α παράγραφος 2,

την οδηγία 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές προέλευσης τρίτων χωρών πουλερικών και αυγών προς επώαση (2), όπως έχει τροποποιηθεί από την πράξη περί των όρων προσχωρήσεως του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των συνθηκών επί των οποίων βασίζεται η Ένωση, παράρτημα Ι, V, Ε, πρώτο μέρος, κεφάλαιο 2, Α, σημείο 4 στοιχεία β) (3) και γ), και ιδίως το άρθρα 9α, 9β και 10β,

την οδηγία 64/433/ΕΟΚ του Συμβουλίου της 26ης Ιουνίου 1964 σχετικά με τους υγιειονομικούς όρους παραγωγής και διάθεσης στην αγορά νωπών κρεάτων (4), όπως έχει τροποποιηθεί από την πράξη περί των όρων προσχωρήσεως του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των συνθηκών επί των οποίων βασίζεται η Ένωση, παράρτημα Ι, V, Ε, πρώτο μέρος, κεφάλαιο 3, σημείο 1 στοιχείο δ), και ιδίως το άρθρο 5 παράγραφος 4,

την οδηγία 71/118/ΕΟΚ του Συμβουλίου της 15ης Φεβρουαρίου 1971 σχετικά με υγειονομικά προβλήματα επί θεμάτων συναλλαγών νωπών κρεάτων πουλερικών (5), όπως έχει τροποποιηθεί από την πράξη περί των όρων προσχωρήσεως του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των συνθηκών επί των οποίων βασίζεται η Ένωση, παράρτημα Ι, V, Ε, πρώτο μέρος, κεφάλαιο 3, σημείο 3 στοιχείο β) και ιδίως το άρθρο 5 παράγραφος 4,

την οδηγία 92/118/ΕΟΚ του Συμβουλίου της 17ης Δεκεμβρίου 1992 για τον καθορισμό των όρων υγιεινομικού ελέγχου που διέπουν τις συναλλαγές και τις εισαγωγές στην Κοινότητα προϊόντων τα οποία δεν υπάγονται, όσον αφορά αυτούς τους όρους, στις ειδικές κοινοτικές κανονιστικές ρυθμίσεις που αναφέρονται στο παράρτημα Α κεφάλαιο πρώτο της οδηγίας 89/662/ΕΟΚ και, όσον αφορά τα παθογόνα, της οδηγίας 90/425/ΕΟΚ (6), όπως έχει τροποποιηθεί από την πράξη περί των όρων προσχωρήσεως του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των συνθηκών επί των οποίων βασίζεται η Ένωση, παράρτημα Ι, V, Ε, πρώτο μέρος, κεφάλαιο 4, σημείο 4 στοιχείο γ), και ιδίως το παράρτημα ΙΙ, κεφάλαιο 2, πρώτο εδάφιο στοιχείο γ),

Εκτιμώντας:

ότι, σύμφωνα με το άρθρο 10α παράγραφος 2 της οδηγίας 64/432/ΕΟΚ, με τα άρθρα 9α, 9β και 10β της οδηγίας 90/539/ΕΟΚ, με το άρθρο 5 της οδηγίας 64/433/ΕΟΚ, με το άρθρο 5 της οδηγίας 71/118/ΕΟΚ, και με το παράρτημα ΙΙ κεφάλαιο 2 πρώτο εδάφιο της οδηγίας 92/118/ΕΟΚ, η Φινλανδία υπέβαλε, στις 10 Οκτωβρίου και στις 13 Δεκεμβρίου 1994, το επιχειρησιακό πρόγραμμά της σχετικά με τον έλεγχο της σαλμονέλας-

ότι αυτό το επιχειρησιακό πρόγραμμα συγκεντρώνει το σύνολο των μέτρων τα οποία η Φινλανδία έχει αναλάβει να υλοποιήσει μόλις αρχίσει να ισχύει η συνθήκη προσχώρησης, με σκοπό τον έλεγχο της σαλμονέλας για τα εκτρεφόμενα βοοειδή και χοιροειδή, απόδοσης ή σφαγής, των πουλερικών αναπαραγωγής, των νεοσσών μιας ημέρας που προορίζονται να εισαχθούν σε σμήνη πουλερικών αναπαραγωγής ή σε σμήνη πουλερικών απόδοσης, για τις ωοτόκους όρνιθες (πουλερικά απόδοσης που εκτρέφονται για την παραγωγή αυγών κατανάλωσης), για τα πουλερικά σφαγής, για τα βόεια και τα χοίρεια κρέατα, για τα κρέατα πουλερικών και για τα αυγά που προορίζονται για απευθείας κατανάλωση από τον άνθρωπο-

ότι, λόγω των προαναφερομένων, πρέπει να προβλεφθεί μια μόνο απόφαση της Επιτροπής για την έγκριση αυτού του επιχειρησιακού προγράμματος-

ότι, εντούτοις, οι εγγυήσεις σχετικά με την σαλμονέλα, που ισχύουν για την Φινλανδία και που έχουν ήδη οριστεί ή αναμένεται ακόμα η διευκρίνησή τους, προβλέπονται για κάθε κατηγορία ζωντανών ζώων ή ζωικών προϊόντων- ότι οι εγγυήσεις αυτές εξαρτώνται από την έγκριση των μέτρων που πρέπει να υλοποιηθούν από την Φινλανδία σε κάθε τομέα,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνονται τα μέτρα σχετικά με τα εκτρεφόμενα βοοειδή και χοιροειδή, απόδοσης ή σφαγής τα οποία περιλαμβάνονται στο φινλανδικό πρόγραμμα.

Άρθρο 2

Εγκρίνονται τα μέτρα σχετικά με τα πουλερικά αναπαραγωγής και με τους νεοσσούς μιας ημέρας που προορίζονται να εισαχθούν σε σμήνη πουλερικών αναπαραγωγής ή σε σμήνη πουλερικών απόδοσης, τα οποία περιλαμβάνονται στο φινλανδικό πρόγραμμα.

Άρθρο 3

Εγκρίνονται τα μέτρα σχετικά με τις ωοτόκους όρνιθες (πουλερικά απόδοσης που εκτρέφονται για την παραγωγή αυγών κατανάλωσης), τα οποία περιλαμβάνονται στο φινλανδικό πρόγραμμα.

Άρθρο 4

Έγκρίνονται τα μέτρα σχετικά με τα πουλερικά σφαγής, τα οποία περιλαμβάνονται στο φινλανδικό πρόγραμμα.

Άρθρο 5

Εγκρίνονται τα μέτρα σχετικά με τα βόεια και τα χοίρεια κρέατα τα οποία περιλαμβάνονται στο φινλανδικό πρόγραμμα.

Άρθρο 6

Εγκρίνονται τα μέτρα σχετικά με τα κρέατα πουλερικών, τα οποία περιλαμβάνονται στο φινλανδικό πρόγραμμα.

Άρθρο 7

Εγκρίνονται τα μέτρα σχετικά με τα αυγά που προορίζονται για απευθείας κατανάλωση από τον άνθρωπο, τα οποία περιλαμβάνονται στο φινλανδικό πρόγραμμα.

Άρθρο 8

Η Φινλανδία θέτει σε ισχύ, την ημέρα την οποία αρχίζει να ισχύει η συνθήκη προσχώρησης, τις νομοθετικές, κανονιστικές και διοικητικές διατάξεις για την υλοποίηση των μέτρων που αναφέρονται στα άρθρα 1, 2, 3, 4, 5, 6 και 7.

Άρθρο 9

Η παρούσα απόφαση αρχίζει να ισχύει από την ημερομηνία και με την επιφύλαξη της ενάρξεως ισχύος της συνθήκης προσχώρησης της Νορβηγίας, της Αυστρίας, της Φινλανδίας και της Σουηδίας.

Άρθρο 10

Η παρούσα απόφαση απευθύνεται στα κράτη μέλη.

Βρυξέλλες, 28 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. 121 της 29. 7. 1964, σ. 1977/64.(2) ΕΕ αριθ. L 303 της 31. 10. 1990, σ. 6.(3) ΕΕ αριθ. 121 της 29. 7. 1964, σ. 2012/64.(4) ΕΕ αριθ. L 55 της 8. 3. 1971, σ. 23.(5) ΕΕ αριθ. L 62 της 15. 3. 1993, σ. 49.